
ΤΕΥΧΟΣ ΔΕΥΤΕΡΟ 


Αρ. Φύλλου 5114 


ΑΠΟΦΑΣΕΙΣ 

Αριθμ. 775/2018 

Έγκριση του προϋπολογισμού της εταιρείας «Ελ¬ 
ληνικό Χρηματιστήριο Ενέργειας Α.Ε.», σύμφωνα 
με το άρθρο 117Ε παρ. 4 του ν. 4001 /2011 (ΦΕΚ 
Α' 179), ως ισχύει. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(συνεδρίαση την 30η Αυγούστου 2018) 

Λαμβάνοντας υπόψη: 

1 .Τις διατάξεις του ν. 4546/2018 (ΦΕΚ Α’ 101/12-6-2018) 
και ιδίως τη διάταξη του άρθρου 64 αυτού. 

2. Τις διατάξεις των άρθρων 73 έως και 99 του ν. 4512/ 
2018 «Ρυθμίσεις για την εφαρμογή των Διαρθρωτικών 
Μεταρρυθμίσεων του Προγράμματος Οικονομικής Προ¬ 
σαρμογής και άλλες διατάξεις» (ΦΕΚ Α' 5/17-1-2018), 
όπως ισχύει. 

3. Τις διατάξεις του Κεφαλαίου Γ' «Διατάξεις Αρμοδι¬ 
ότητας Υπουργείου Περιβάλλοντος και Ενέργειας» του 
ν. 4425/2016 «Επείγουσες ρυθμίσεις των Υπουργείων 
Οικονομικών, Περιβάλλοντος και Ενέργειας, Υποδομών, 
Μεταφορών και Δικτύων και Εργασίας, Κοινωνικής Ασφά¬ 
λισης και Κοινωνικής Αλληλεγγύης, για την εφαρμογή 
της συμφωνίας δημοσιονομικών στόχων και διαρθρω¬ 
τικών μεταρρυθμίσεων και άλλες διατάξεις» (ΦΕΚ Α' 185/ 
30-9-2016), όπως ισχύει. 

4. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (ΦΕΚ Α' 179/22-8-2011), 
όπως ισχύει και ιδίως τις εξουσιοδοτικές διατάξεις των 
άρθρων 117Ε παρ. 4 και 117Β παρ. 11 του ίδιου νόμου, 
όπως ισχύουν δυνάμει των ν. 4512/2018 (ΦΕΚ Α' 5) και 
4546/2018 (ΦΕΚ ΑΊ 01). 

5. Τον Κανονισμό (ΕΚ) αριθμ. 714/2009 του Ευρωπαϊ¬ 
κού Κοινοβουλίου και του Συμβουλίου της 13ης Ιουλίου 
2009 σχετικά με τους όρους πρόσβασης στο δίκτυο για 
τις διασυνοριακές ανταλλαγές ηλεκτρικής ενέργειας και 
την κατάργηση του Κανονισμού (ΕΚ) αριθμ. 1228/2003 
(ΕΕ 1.211 της 14-80-2009 σελ. 15). 

6. Τον Κανονισμό (ΕΕ) 2015/1222 της Επιτροπής της 
24ης Ιουλίου 2015 σχετικά με τον καθορισμό κατευθυντή¬ 
ριων γραμμών για την κατανομή της δυναμικότητας και 


τη διαχείριση της συμφόρησης (ΕΕ1_ 197 της 25-7-2015, 
σελ. 24 επ.). 

7. Τον Κανονισμό (ΕΕ) 2016/1719 της Επιτροπής της 
26ης Σεπτεμβρίου 2016 σχετικά με τον καθορισμό κα- 
τευθυντήριαςγραμμήςγιατη μελλοντική κατανομή δυ¬ 
ναμικότητας (ΕΕ1_ 259 της 27-9-2016 σελ. 42 επ.). 

8. Τις διατάξεις του Κώδικα Συναλλαγών Ηλεκτρικής 
Ενέργειας (ΦΕΚ Β' 2310/18-6-2018) (εφεξής ο «ΚΣΗΕ»), 
όπως ισχύει. 

9. Την απόφαση ΡΑΕ αριθμ. 369/2018 (ΦΕΚ Β' 1880/ 
24-5-2018) «Κατευθύνσεις για την κατάρτιση των Κανο¬ 
νισμών των Αγορών Ηλεκτρικής Ενέργειας που προβλέ- 
πονται στον ν. 4425/2016, ως ισχύει». 

10. Την αριθμ. 127/3-1 -2018 απόφαση των Υπουργών 
Περιβάλλοντος και Ενέργειας και Οικονομικών «Έγκρι¬ 
ση των προϋπολογισμών οικονομικού έτους 2018 των 
φορέων τού Κεφ. Α' του ν. 3429/2005 του Υπουργείου 
Περιβάλλοντος και Ενέργειας των οποίων ο προϋπολο¬ 
γισμός τους υπερβαίνει το ποσό των 10 εκατ. ευρώ» (ΦΕΚ 
Β'56/18-1-2018). 

11. Το Επιχειρησιακό Σχέδιο για τη σύσταση και λει¬ 
τουργία της εταιρείας με την επωνυμία ««Ελληνικό Χρη¬ 
ματιστήριο Ενέργειας Α.Ε.» (εφεξής Ε.Χ.Ε. Α.Ε.), ως υπο¬ 
βλήθηκε στη ΡΑΕ με το αριθμ. ΡΑΕ 1 -237350/25-5-2018 
έγγραφο της ΛΑΓΗΕ ΑΕ. 

12. Το Σχέδιο Όρων της απόσχισης του Κλάδου Αγοράς 
της εταιρείας «ΛΕΙΤΟΥΡΓΟΣ ΑΓΟΡΑΣ ΗΛΕΚΤΡΙΚΗΣ ΕΝΕΡ¬ 
ΓΕΙΑΣ ΑΕ» και με δ.τ. "ΛΑΓΗΕ ΑΕ" ως έχει δημοσιευθεί 
στην ιστοσελίδα του Γ.Ε.ΜΗ * 2 3 4 5 6 1 . 

13. Τις αριθμ. ΡΑΕ 1-240561/8-6-2018 και 1-240889/ 
13-6-2018 επιστολές της ΛΑΓΗΕ ΑΕ. για την έγκριση του 
προϋπολογισμού δαπανών της «Ελληνικό Χρηματιστή¬ 
ριο Ενέργειας ΑΕ.» (εφεξής Ε.ΧΕ. Α.Ε.), σύμφωνα με το 
άρθρο 117Ε του ν. 4001/2011, ως ισχύει. 

Σκέφθηκε ως εξής: 

I. Νομικά και πραγματικά δεδομένα 

Επειδή, προς το σκοπό της αναδιοργάνωσης της ελλη¬ 
νικής αγοράς ενέργειας, σε εφαρμογή της νομοθεσίας 
για την ολοκλήρωση της ενιαίας ευρωπαϊκής αγοράς 
ηλεκτρικής ενέργειας, ως είχε αρχικά επιδιωχθεί κυρίως 
με τις διατάξεις του ν. 4001/2011, ο οποίος ενσωμάτω¬ 
σε στην ελληνική έννομη τάξη το νομοθετικό πλαίσιο 
της Τρίτης Ενεργειακής Δέσ μης εξεδόθη ο ν. 4425/2016 

1 6Κρ5://νν\Λ/νν.6υ5ΐηθ55Γθ9ΐ5ΐΓγ.9Γ/ρυ6Μαίγ/Ιηάθχ 













60950 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5114/15.11.2018 


(σχετ. 3) με τον οποίο, συνοπτικά, προβλέφθηκε η κα¬ 
τάργηση του Συστήματος Συναλλαγών Η μερήσιου Ενερ¬ 
γειακού Προγραμματισμού (ΗΕΠ) και του μοντέλου της 
Υποχρεωτικής Κοινοπραξίας (ΜθηάΒΐοΓγ ΡοοΙ) για την 
επίλυση και την εκκαθάριση του ΗΕΠ και η λειτουργία 
διακριτών αγορών Ηλεκτρικής Ενέργειας, ήτοι των Χον¬ 
δρικής Αγοράς Προθεσμιακών Προϊόντων Ηλεκτρικής 
Ενέργειας Αγοράς Επόμενης Ημέρας, Ενδοημερήσιας 
Αγοράς και Αγοράς Εξισορρόπησης, κατά τα αναλυτικά 
προβλεπόμενα στον ανωτέρω νόμο. 

Επειδή, στη συνέχεια, με το ν. 4512/2018 (σχετ. 2) τρο¬ 
ποποιήθηκε ο ν. 4425/2016. Οι τροποποιήσεις αφορούν, 
ιδίως στην οργάνωση και διαχείριση μίας ή/και περισ¬ 
σότερων Αγορών Ενέργειας (Αγορές Ηλεκτρικής Ενέρ¬ 
γειας Αγορές Φυσικού Αερίου, Περιβαλλοντικές Αγορές) 
ή/και Ενεργειακών Χρηματοπιστωτικών Αγορών, από 
Χρηματιστήριο Ενέργειας το οποίο θα λειτουργεί υπό τη 
μορφή ανώνυμης εταιρείας, κατόπιν των απαιτούμενων 
εγκρίσεων των αρμοδίων ρυθμιστικών Αρχών, ήτοι της 
Ρυθμιστικής Αρχής Ενέργειας (ΡΑΕ) και της Επιτροπής 
Κεφαλαιαγοράς (ΕΚ). 

Επειδή, για το σκοπό αυτό και κατόπιν τροποποίησης 
των διατάξεων του ν. 4001/2011 (σχετ. 4), με τον ίδιο 
ως άνω ν. 4512/2018, συστήνεται ανώνυμη εταιρεία με 
την επωνυμία «Ελληνικό Χρηματιστήριο Ενέργειας Α.Ε.» 
(εφεξής «ΕΧΕ Α Ε.») και ορίζονται οι όροι και προϋπο¬ 
θέσεις σύστασης και λειτουργίας της. Για τη σύσταση 
της ΕΧΕ Α.Ε. και την κάλυψη τμήματος του μετοχικού 
της κεφαλαίου, η ανώνυμη εταιρεία "ΛΕΙΤΟΥΡΓΟΣ ΑΓΟ¬ 
ΡΑΣ ΗΛΕΚΤΡΙΚΗΣ ΕΝΕΡΓΕΙΑΣ ΑΕ" και με δ.τ. "ΛΑΓΗΕ ΑΕ" 
(εφεξής «ΛΑΓΗΕ Α.Ε.») εισφέρει τη λειτουργία και δια¬ 
χείριση του κλάδου της που περιλαμβάνει τις αναφερό- 
μενες στην παρ. 1 του άρθρου 117Β του ν. 4001/2011 
δραστηριότητες, με τη διαδικασία της απόσχισης και 
εισφοράς κλάδου. Με την ολοκλήρωση της απόσχισης 
του κλάδου και της μεταβίβασης των ανωτέρω δραστη¬ 
ριοτήτων στην ΕΧΕ Α.Ε., η ΛΑΓΗΕ Α.Ε. μετονομάζεται σε 
«Διαχειριστή ΑΠΕ και Εγγυήσεων Προέλευσης ΑΕ.» (εφε¬ 
ξής «ΔΑΠΕΕΠ Α.Ε.»). 

Επειδή, συγκεκριμένα, ο εισφερόμενος κλάδος πε¬ 
ριλαμβάνει, τις ακόλουθες δραστηριότητες: (α) τη διε¬ 
νέργεια του Ημερήσιου Ενεργειακού Προγραμματισμού 
και ειδικότερα: (αα) τον προγραμματισμό των εγχύσε¬ 
ων ηλεκτρικής ενέργειας στο ΕΣΜΗΕ, καθώς και των 
απορροφήσεων ηλεκτρικής ενέργειας από αυτό, κατά 
τα προβλεπόμενα στον Κώδικα Συναλλαγών Ηλεκτρι¬ 
κής Ενέργειας, (ββ) τον υπολογισμό της Οριακής Τιμής 
Συστήματος, (γγ) τη διαχείριση πιστωτικού και συναλλα¬ 
κτικού κινδύνου και την εκκαθάριση των συναλλαγών 
στο πλαίσιο του Ημερήσιου Ενεργειακού Προγραμμα¬ 
τισμού, (β) τη συνεργασία με τους Διαχειριστές του ΕΣ¬ 
ΜΗΕ, του ΕΔΔΗΕ και τον ΔΑΑ σύμφωνα με τις ειδικότε¬ 
ρες προβλέψεις του Κώδικα Συναλλαγών Ηλεκτρικής 
Ενέργειας και των οικείων Κωδίκων Διαχείρισης, (γ) την 
τήρηση ειδικού Μητρώου Συμμετεχόντων στον Ημερή¬ 
σιο Ενεργειακό Προγραμματισμό και την εγγραφή των 
Συμμετεχόντων, σύμφωνα με τις ειδικότερες διατάξεις 
του Κώδικα Συναλλαγών Ηλεκτρικής Ενέργειας, (δ) την 
οργάνωση και διεξαγωγή δημοπρασιών πώλησης προ¬ 


θεσμιακών προϊόντων ηλεκτρικής ενέργειας με φυσική 
παράδοση, σύμφωνα με τα οριζόμενα στο ν. 4389/2016, 
(ε) τη συμμετοχή σε κοινές επιχειρήσεις, ιδίως με δια¬ 
χειριστές συστημάτων μεταφοράς, καθώς και χρημα¬ 
τιστήρια ηλεκτρικής ενεργείας και άλλους ανάλογους 
φορείς, με στόχο τη δημιουργία περιφερειακών αγορών 
στο πλαίσιο της εσωτερικής αγοράς ενέργειας, (στ) την 
είσπραξη από τους Συμμετέχοντες τελών ή άλλων χρε- 
ώσεων για τη διαχείριση και λειτουργία της Αγοράς 
Ηλεκτρικής Ενέργειας και την τήρηση των αναγκαίων 
λογαριασμών, σύμφωνα με τις ειδικότερες προβλέψεις 
του Κώδικα Συναλλαγών Ηλεκτρικής Ενέργειας, (ζ) την 
εφαρμογή της μεθοδολογίας κατά τα προβλεπόμενα στο 
άρθρο 23 παρ. 2 εδάφιο ββ' ν. 4414/2016 αναφορικά με 
τη χρέωση εκπροσώπων φορτίου, (η) τη συμμετοχή σε 
ενώσεις, οργανώσεις ή εταιρείες, μέλη των οποίων είναι 
λειτουργοί αγορών ηλεκτρικής ενέργειας και χρηματι¬ 
στήρια ηλεκτρικής ενέργειας, οι οποίες έχουν σκοπό την 
επεξεργασία και διαμόρφωση κανόνων κοινής δράσης 
που συντείνουν, στο πλαίσιο της κοινοτικής νομοθεσίας, 
στη δημιουργία ενιαίας εσωτερικής αγοράς ηλεκτρικής 
ενέργειας, (θ) την ανάθεση σε τρίτους, μετά από σύμφω¬ 
νη γνώμη της ΡΑΕ, διαφόρων υπηρεσιών ιδίως αναφο¬ 
ρικά με τη διαχείριση του διακανονισμού χρηματικών 
συναλλαγών στο πλαίσιο του Ημερήσιου Ενεργειακού 
Προγραμματισμού, (ι) τη διενέργεια διευθέτησης των 
χρηματικών συναλλαγών στο πλαίσιο του Ημερήσιου 
Ενεργειακού Προγραμματισμού, σε συνεργασία με τους 
Διαχειριστές του ΕΣΜΗΕ, του ΕΔΔΗΕ και τον ΔΑΑ, ια) την 
παροχή στους Συμμετέχοντες στην Αγορά Ηλεκτρικής 
Ενέργειας των απαραίτητων πληροφοριών για τη συμ¬ 
μετοχή τους σε αυτή. 

Επειδή, σύμφωνα με την παρ. 5 του άρθρου 117Ε του 
ν. 4001/2011, ως ισχύει, «Από την ημερομηνία ολο¬ 
κλήρωσης της απόσχισης η Ελληνικό Χρηματιστήριο 
Ενέργειας Α.Ε είναι η μόνη αρμόδια για την άσκηση των 
αρμοδιοτήτων του εισφερόμενου κλάδου, όπως αυτές 
περιγράφονται στην παρ. 1 του άρθρου 117Β του πα¬ 
ρόντος». 

Επειδή, σύμφωνα με τις διατάξεις των παρ. 3 και 4 του 
άρθρου 117Β του ν. 4001/2011, ως ισχύει, «3. Ειδικότε¬ 
ρα, κατά την εισφορά του κλάδου μεταφέρονται στην 
Ελληνικό Χρηματιστήριο Ενέργειας Α.Ε: (α) Τα πάγια 
της ΛΑΓΗΕ Α.Ε. που αφορούν τον εισφερόμενο κλάδο 
συμπεριλαμβανομένων των ιστορικών δεδομένων και 
στοιχείων (προσφορών έγχυσης, δηλώσεων φορτίου 
και αποτελεσμάτων) επίλυσης του Ημερήσιου Ενεργει¬ 
ακού Προγραμματισμού και (β) Τα ειδικά αποθεματικά 
ή μέρος αυτών του εισφερόμενου Κλάδου που απεικο¬ 
νίζονται στον τελευταίο ισολογισμό της ΛΑΓΗΕ Α.Ε, τα 
οποία δεν φορολογούνται κατά τον χρόνο της εισφοράς 
4. Με τη μεταβίβαση του κλάδου η «Ελληνικό Χρηματι¬ 
στήριο Ενέργειας Α.Ε» αποκτά πλήρες και αποκλειστικό 
δικαίωμα στη λειτουργία, διαχείριση, εκμετάλλευση και 
ανάπτυξη του κλάδου. Η απόσχιση του ως άνω κλάδου 
και η μεταφορά των δραστηριοτήτων στη νέα ανώνυμη 
εταιρεία, ολοκληρώνεται με την καταχώριση στο Γ.Ε.ΜΗ. 
της σχετικής εγκριτικής απόφασης». 




Τεύχος Β'5Ί 14/15.11.2018 

Επειδή, περαιτέρω στο εδάφιο (γ) της παρ. 5 του ανω¬ 
τέρω άρθρου προβλέπεται ότι «Κάθε μορφής διοικητικές 
άδειες, εγκρίσεις, παραχωρήσεις και επιχορηγήσεις που 
έχουν δοθεί στη ΛΑΓΗ Ε Α.Ε., σχετικά με τον εισφερόμενο 
κλάδο μεταβιβάζονται αυτοδικαίως στην «Ελληνικό Χρη¬ 
ματιστήριο Ενέργειας Α.Ε.» κατά παρέκκλιση οποιοσδή¬ 
ποτε άλλης διάταξης ειδικής ή γενικής». Ειδικότερα, σύμ¬ 
φωνα με την παρ. 4 του άρθρου 117Ετου ν. 4001/2001, 
ως ισχύει, «4. Από την ημερομηνία ολοκλήρωσης της 
απόσχισης ο Κώδικας Συναλλαγών Ηλεκτρικής Ενέρ¬ 
γειας η αριθμ. ΑΠΕΗΛ/Γ/ΦΙ/οικ. 184866/2015 (Β' 2678) 
υπουργική απόφαση με την οποία ορίστηκε η ΛΑΓΗΕ 
Α.Ε. ως ΟΔΑΗΕ, ως και κάθε άλλη κανονιστική απόφαση 
με την οποία ρυθμιζόταν η λειτουργία της ΛΑΓΗΕ Α.Ε. 
ως Λειτουργού Αγοράς Ηλεκτρικής Ενέργειας, ισχύουν 
για την εταιρεία Ελληνικό Χρηματιστήριο Ενέργειας Α.Ε., 
όπως αυτή υποκαθιστάμε την απόσχιση την ΑΑΓΗΕ Α.Ε.» 

Επειδή, σύμφωνα με τις διατάξεις της παρ. 2 του άρ¬ 
θρου 120 του ν. 4001/2011, ως ισχύει «Η λειτουργία της 
Αγοράς Ηλεκτρικής Ενέργειας διενεργείται σύμφωνα με 
τις διατάξεις του Κώδικα Συναλλαγών Ηλεκτρικής Ενέρ¬ 
γειας, ο οποίος καταρτίζεται από τον Λειτουργό της Αγο¬ 
ράς και υποβάλλεται στη ΡΑΕ. Η ΡΑΕ, κατόπιν δημόσιας 
Διαβούλευσης με τους χρήστες του Συστήματος και τους 
συμμετέχοντες στην Αγορά, και αφού προβεί σε τυχόν 
τροποποιήσεις και προσθήκες, εκδίδει με απόφασή της 
τον Κώδικα Συναλλαγών Ηλεκτρικής Ενέργειας, ο οποίος 
δημοσιεύεται στην Εφημερίδα της Κυβερνήσεως. Ο Κώ¬ 
δικας τροποποιείται, είτε με πρωτοβουλία της ΡΑΕ είτε 
κατόπιν αιτήματοςτου Λειτουργού ή τρίτων προσώπων 
που έχουν έννομο συμφέρον, κατ 1 εφαρμογή της διαδι¬ 
κασίας του προηγούμενου εδαφίου.». 

Επειδή, κατά την παρ. 3 του άρθρου 117Ε του ν. 4001 / 
2011, όπως προστέθηκε με το άρθρο 96 του ν. 4512/2018 
(σχετ. 2) και τροποποιήθηκε με την παρ. 6 του άρθρου 64 
του ν. 4546/2018 (σχετ. 1): 

«3. Η ΛΑΓΗΕ Α.Ε. οφείλει, εντός ενός (1) μηνάς από την 
έναρξη ισχύος του παρόντος άρθρου, να καταρτίσει και 
υποβάλει στη Ρ.Α.Ε.: (α) τον Κώδικα Συναλλαγών Ηλε¬ 
κτρικής Ενέργειας με τις τροποποιήσεις που απαιτούνται 
για την εφαρμογή του από την Ελληνικό Χρηματιστή¬ 
ριο Ενέργειας Α.Ε. από την ημερομηνία ολοκλήρωσης 
της απόσχισης.... Η Ρ.Α.Ε., με απόφασή της, εκδίδει, πριν 
από την ημερομηνία ολοκλήρωσης της απόσχισης, τους 
ανωτέρω Κώδικες Συναλλαγών Ηλεκτρικής Ενέργειας... 
κατά τη διαδικασία του άρθρου 120 του ίδιου νόμου...». 

Επειδή, με την υπό σχετ. 10 απόφαση των Υπουργών 
Περιβάλλοντος και Ενέργειας και Οικονομικών, εγκρίθη- 
κε ο συνολικός προϋπολογισμός δαπανών της ΛΑΓΗΕ 
Α.Ε. για το έτος 2018, ο οποίος συνίσταται στη λειτουργία 
του κλάδου που περιλαμβάνει τις αναφερόμενες στην 
παρ. 1 του άρθρου 117Β του ν. 4001/2011 δραστηριό¬ 
τητες (εφεξής «Κλάδου Αγοράς»), καθώς και του κλάδου 
που περιλαμβάνει τις δραστηριότητες του ΔΑΠΕΕΠ, ως 
αυτές προβλέπονται στο άρθρο 118 του ν. 4001/2011 
ως ισχύει. 

Επειδή, στη συνέχεια, με τις διατάξεις των άρθρων 
117Β και 117Ε του ν. 4001/2011, όπως προστέθηκαν 
με το άρθρο 96 του ν. 4512/2018 (σχετ. 2) και τροπο¬ 


ποιήθηκαν με το άρθρο 64 του ν. 4546/2018 (σχετ. 1), 
προβλέπονται τα εξής: 

(α) άρθρο 117Β παρ. 11: «11. Για όσο χρονικό διάστη¬ 
μα η «Ελληνικό Χρηματιστήριο Ενέργειας Α.Ε» διενεργεί 
τον Ημερήσιο Ενεργειακό Προγραμματισμό και τρεις (3) 
τουλάχιστον μήνες πριν την έναρξη κάθε έτους, η «Ελλη¬ 
νικό Χρηματιστήριο Ενέργειας Α.Ε.» και η θυγατρική της, 
ο Φορέας Εκκαθάρισης, ως ορίζεται στο ν. 4425/2016, 
υποβάλλουν στη Ρ.Α.Ε. προς έγκριση προϋπολογισμούς 
λειτουργικών δαπανών που αφορούν κυρίως τη λειτουρ¬ 
γία, εκκαθάριση και διακανονισμό του Ημερήσιου Ενερ¬ 
γειακού Προγραμματισμού (ΗΕΠ), καθώς και το σχεδία¬ 
σμά, ανάπτυξη και θέση σε λειτουργία των αγορών του 
ν. 4425/2016 πλέον αποσβέσεων και ενός ευλόγου κέρ¬ 
δους επί των απασχολούμενων κεφαλαίων, με ανάλυση 
και τεκμηρίωση των σχετικών οικονομικών στοιχείων. Η 
Ρ.Α.Ε, με απόφασή της η οποία εκδίδεται ένα (1) μήνα πριν 
την έναρξη κάθε έτους και δημοσιεύεται στην Εφημερί¬ 
δα της Κυβερνήσεως, εγκρίνει τους ανωτέρω προϋπο¬ 
λογισμούς, εφόσον τα σχετικά οικονομικά στοιχεία είναι 
εύλογα και αντανακλούν το κόστος των παρεχόμενων 
υπηρεσιών και δαπανών, σύμφωνα με τα ειδικότερα ορι¬ 
ζόμενα στον Κώδικα Συναλλαγών Ηλεκτρικής Ενέργειας 
στον οποίο ορίζεται και ο τρόπος ανάκτησής τους και ο 
επιμερισμός ανάμεσα στις ανωτέρω εταιρείες». 

(β) άρθρο 117Ε παρ. 4: «4. Η ΛΑΓΗΕ Α.Ε. υποβάλει στη 
Ρ.Α.Ε. προς έγκριση τους προϋπολογισμούς λειτουρ¬ 
γικών δαπανών που αφορούν κυρίως τη λειτουργία, 
εκκαθάριση και διακανονισμό του Ημερήσιου Ενεργει¬ 
ακού Προγραμματισμού (ΗΕΠ), καθώς και το σχεδία¬ 
σμά, ανάπτυξη και θέση σε λειτουργία των αγορών του 
ν. 4425/2016, πλέον αποσβέσεων και ενός ευλόγου κέρ¬ 
δους επί των απασχολούμενων κεφαλαίων, με ανάλυση 
και τεκμηρίωση των σχετικών οικονομικών στοιχείων, 
της «Ελληνικό Χρηματιστήριο Ενέργειας Α.Ε.» και της 
θυγατρικής της, του Φορέα Εκκαθάρισης, ως ορίζεται 
στο ν. 4425/2016, για το χρονικό διάστημα από την κα¬ 
ταχώριση της σύστασης των εταιρειών στο Γ.ΕΜΗ έως 
και την 31 η Δεκεμβρίου 2018. Η Ρ.Α.Ε., με απόφασή της, 
η οποία δημοσιεύεται στην Εφημερίδα της Κυβερνήσε¬ 
ως, εγκρίνει τους ανωτέρω προϋπολογισμούς, εφόσον 
τα σχετικά οικονομικά στοιχεία είναι εύλογα και αντα¬ 
νακλούν το κόστος των παρεχόμενων υπηρεσιών και 
δαπανών, σύμφωνα με τα ειδικότερα οριζόμενα στον 
Κώδικα Συναλλαγών Ηλεκτρικής Ενέργειας, στον οποίο 
ορίζεται και ο τρόπος ανάκτησής τους και ο επιμερισμός 
ανάμεσα στις ανωτέρω εταιρείες». 

Επειδή, κατ' εφαρμογή των προβλεπόμενων στα ανω¬ 
τέρω άρθρα 117Β και 117Ε του ν. 4001 /2011 ως ισχύουν, 
η ΛΑΓΗΕ Α.Ε., με την υπό σχετ. 13 επιστολή της, υπέβαλε 
στη ΡΑΕ εισήγηση προς έγκριση του προϋπολογισμού 
της εταιρείας «Ελληνικό Χρηματιστήριο Ενέργειας Α.Ε.», 
για το χρονικό διάστημα από την καταχώριση της σύστα¬ 
σής της στο Γ.Ε.ΜΗ. έως και την 31 Δεκεμβρίου 2018 και 
συγκεκριμένα τα ακόλουθα: 

(α) Τον απολογισμό των λειτουργικών δαπανών του 
ΛΑΓΗΕ για το έτος 2017, αποτυπωμένο συνολικά και δι- 
ακριτά σε λειτουργικές δαπάνες "Κλάδου ΔΑΠΕΕΠ" και 
"Κλάδου Αγοράς" (ΠΑΡΑΡΤΗΜΑ-ΠΙΝΑΚΑΣ Α). 

(β) Τον εγκεκριμένο προϋπολογισμό του ΛΑΓΗΕ για 
το έτος 2018, αποτυπωμένο συνολικά και διακριτά σε 
λειτουργικές και επενδυτικές δαπάνες "Κλάδου ΔΑΠΕΕΠ" 
και "Κλάδου Αγοράς" (ΠΑΡΑΡΤΗΜΑ-ΠΙΝΑΚΕΣ Β1 και Β2). 

(γ) Τον προτεινόμενο ετήσιο προϋπολογισμό της ΕΧΕ 
Α.Ε. για τη «Μεταβατική περίοδο», αποτυπωμένο συνο¬ 
λικά και διακριτά ανά εταιρία σε λειτουργικές και επεν¬ 
δυτικές δαπάνες (ΠΑΡΑΡΤΗΜΑ-ΠΙΝΑΚΕΣ Πέως και Γ4). 

(δ) Τον προτεινόμενο προϋπολογισμό της ΕΧΕ Α.Ε. για 
την περίοδο Ιουνίου -Δεκεμβρίου 2018 των νέων εταιρει¬ 
ών, αποτυπωμένο συνολικά και διακριτά σε λειτουργικές 
και επενδυτικές δαπάνες (ΠΑΡΑΡΤΗΜΑ-ΠΙΝΑΚΕΣ Δ1 έως 
και Δ4). 

Επειδή, οι ανωτέρω δαπάνες, όπως αυτές αποτυπώ- 
νονται στους ΠΙΝΑΚΕΣ Γ1, Γ3, Δ1 και Δ3 του ΠΑΡΑΡΤΗ¬ 
ΜΑΤΟΣ, προσδιορίστηκαν στο πλαίσιο σύνταξης του 
υπό σχετ. 11 Επιχειρησιακού Σχεδίου, το οποίο αποτελεί 
αναπόσπαστο μέρος της συμφωνίας συμμετοχής των 
ιδρυτών μετόχων στη σύσταση της ΕΧΕ ΑΕ και έχει εγκρι- 
θεί από την Γενική Συνέλευση της ΛΑΓΗΕ ΑΕ. 

Επειδή, προκειμένου να καταστεί εφικτή η σύγκριση 
σε σχέση με τον εγκεκριμένο από το ΥΠΕΝ προϋπολο¬ 
γισμό, η ΛΑΓΗΕ Α.Ε. προέβη σε διαχωρισμό των εν λόγω 
μεγεθών του Κλάδου Αγοράς και του Κλάδου ΔΑΠΕΕΠ, 
τόσο για τα απολογιστικά στοιχεία 2017 όσο και για τον 
προϋπολογισμό 2018, ως εξής: 

α) Ο διαχωρισμός των λειτουργικών δαπανών μεταξύ 
των δύο κλάδων έγινε από τις Οικονομικές Υπηρεσίες 
της ΛΑΓΗΕ Α.Ε. 

β) Οι δαπάνες που αφορούν αποκλειστικά κάθε κλάδο 
αποδόθηκαν στον κλάδο που αφορούν, ενώ οι έμμε¬ 
σες δαπάνες κατανεμήθηκαν ισομερώς μεταξύ των δύο 
κλάδων. 

Επειδή, η ΛΑΓΗΕ υπέβαλε επίσης στη ΡΑΕ προϋπολο¬ 
γισμό (σχετ. 13) για την εκτίμηση των απασχολούμενων 
κεφαλαίων, όπου μεταξύ αυτών περιλαμβάνονται και πά¬ 
για, ασώματες ακινητοποιήσεις κατά κύριο, λόγω των λογι¬ 
σμικών προγραμμάτων που απαιτούνται για τη λειτουργία 
του ΗΕΠ και στη συνέχεια για τη σύζευξη της ελληνικής 
προ-ημερήσιας και ενδοημερήσιας αγοράς ηλεκτρισμού 
με τις αντίστοιχες ευρωπαϊκές στο πλαίσιο υλοποίησης 
των σχετικών ευρωπαϊκών κανονισμών. Μεταξύ αυτών 
των επενδύσεων συνυπολογίζεται το κόστος συνιδιο- 
κτησίας του Λογισμικού/ Αλγορίθμου ΡΜςθ (ΙουρΙίη 9 
οί Βθςίοπε (ΡΚ(Ι) για την εφαρμογή του αλγόριθμου 
ΕυρΗθίηώ στην επίλυση της Αγοράς Επόμενης Ημέρας. 

Επειδή, στο Σχέδιο Όρων για την απόσχιση του Κλάδου 
της Αγοράς (σχετ. 12), όπως αυτός ορίζεται στην παρ. 1 
του άρθρου 117Β του ν.4001 /2011, που προστέθηκε με 
το άρθρο 96 του ν. 4512/2018, αναφέρεται η λογιστική 
αξία του Κλάδου Αγοράς, όπως αυτή προσδιορίστηκε 
στην από 30-4-2018 έκθεση του ορκωτού Ελεγκτή Λο¬ 
γιστή, βάσει της Λογιστικής Κατάστασης της 30-9-2017 
και την εισφορά αυτού στην υπό ίδρυση εταιρεία με την 
επωνυμία «Ελληνικό Χρηματιστήριο Ενέργειας Α.Ε.» και 
το δ.τ. «ΕΧΕ Α.Ε.», σύμφωνα με τις διατάξεις του ως άνω 
άρθρου, των άρθρων 68-79 του κ.ν. 2190/2020 και τις 
διατάξεις των άρθρων 1-5 του ν. 2166/1993, με τις παρεκ¬ 
κλίσεις που προβλέπονται στο άρθρο 117Β παρ. 2 και 5 


του ν.4001 /2011, ως τροποποιηθείς ισχύει. Σε κάθε περί¬ 
πτωση η προαναφερθείσα Λογιστική Κατάσταση αφορά, 
σύμφωνα με το νόμο, την αποτύπωση της αξίας παγίων 
και δεν προσδιορίζει στοιχεία συναφή με τον επιμερισμό 
των λειτουργικών δαπανών μεταξύ των δύο κλάδων. 

Επειδή, σύμφωνα με το υπό σχετ. 11 Επιχειρησιακό 
Σχέδιο και την σχετική ανάλυση λειτουργικών δαπανών 
στους ΠΙΝΑΚΕΣ Γ1 καιΔΙ του σχετ. 13 έχει προσδιοριστεί 
το κόστος παροχής εταιρικής υποστήριξης και υποστή¬ 
ριξης πληροφοριακών συστημάτων από τον Όμιλο του 
Χρηματιστηρίου Αθηνών (ΑΤΗΕΧ Οι-ουρ), που, κατά την 
ως άνω υπό σχετ. 13 εισήγηση της ΛΑΓΗΕ Α.Ε., έχει δε- 
σμευθεί για τη συμμετοχή του στο Μετοχικό Κεφάλαιο 
της «Ελληνικό Χρηματιστήριο Ενέργειας Α.Ε.». Αντιστοί- 
χως, έχει ληφθεί υπόψη το κόστος διαμόρφωσης των 
χώρων εγκατάστασης της «Ελληνικό Χρηματιστήριο 
Ενέργειας Α.Ε.», στις κτιριακές εγκαταστάσεις του ίδιου 
ομίλου, δεδομένου ότι οι υποδομές των πληροφορι¬ 
ακών συστημάτων για τη λειτουργία του Ημερήσιου 
Ενεργειακού προγραμματισμού και στη συνέχεια των 
νέων Αγορών (Επόμενης Ημέρας και Ενδοημερήσιας) 
θα στεγάζονται στις εγκαταστάσεις αυτές. 

Επειδή, κατά την υπό σχετ. 13 εισήγηση της ΛΑΓΗΕ 
Α.Ε. ο συγκεκριμένος σχεδιασμός σύστασης και λειτουρ¬ 
γίας της «Ελληνικό Χρηματιστήριο Ενέργειας Α.Ε.», ως 
αποτυπώνεται λεπτομερώς στο ανωτέρω Επιχειρησιακό 
Σχέδιο, εξασφαλίζει την βιωσιμότητα της και την δυνα¬ 
τότητα παροχής υψηλού επιπέδου υπηρεσιών στους 
συμμετέχοντες στις αγορές με ανταγωνιστικό κόστος 
συγκριτικά με το κόστος παροχής αντίστοιχων υπηρε¬ 
σιών από ευρωπαϊκά χρηματιστήρια. 

II. Αναφορικά με τις Λειτουργικές Δαπάνες και τις Απο¬ 
σβέσεις της ΕΧΕ Α. Ε. 

Επειδή, η ΛΑΓΗΕ Α.Ε. υπέβαλε προϋπολογισμό λει¬ 
τουργικών δαπανών της «Ελληνικό Χρηματιστήριο 
Ενέργειας Α.Ε.», κατά τις διατάξεις των ν. 4512/2018 και 
4001 /2011, ως ισχύουν, όπου παρουσιάζονται οι εκτιμή¬ 
σεις των λειτουργικών δαπανών της εταιρείας κατά τη 
μεταβατική περίοδο από τη σύσταση της (Ιούνιος 2018) 
έως και 31 Δεκεμβρίου 2018 και αποτυπώνονται στον 
κατωτέρω Πίνακα ως εξής: 


ΠΡΟΫΠΟΛΟΓΙΣΜΟΣ ΕΧΕ Α.Ε. 

ποσά σε € 

Αμοιβές Προσωπικού και Διοίκησης 

1.015.777 

Αποσβέσεις 

302.801 

Υπηρεσίες που παρέχονται 
από το ΑΤΗΕΧ Οτουρ 

258.739 

Κανονισμός 0Α0Μ -Συνολικό κόστος 

344.167 

Κοινό Κόστος 

204.167 

Περιφερειακό Κόστος 

70.000 

Εθνικό Κόστος 

70.000 

Λοιπές Λειτουργικές Δαπάνες 

564.462 

ΣΥΝΟΛΟ ΛΕΙΤΟΥΡΓΙΚΩΝ ΔΑΠΑΝΩΝ 

2.485.946 

ΕΥΛΟΓΟ ΚΕΡΔΟΣ ΕΠΙ ΤΩΝ 

ΑΠΑΣΧΟΛΟΥΜΕΝΩΝ ΚΕΦΑΛΑΙΩΝ 

40.000 

ΣΥΝΟΛΟ ΠΡΟΫΠΟΛΟΓΙΣΜΟΥ 2018 

2.525.946 

Επειδή, οι ανωτέρω εκτιμώμενες δαπάνες βάσει της ει- 
σήγησηςτηςΛΑΓΗΕ Α.Ε. (σχετ. 13), έχουν προσδιοριστεί 
βάσει παραδοχών και εκτιμήσεων, με σημαντικότερες 
τις εξής: 

Α. Σύνολο Αμοιβών Προσωπικού και Διοίκησης: το 
συνολικό μισθολογικό κόστος 1.015.7776, αφορά σε 
αμοιβές, εργοδοτικές εισφορές και παροχές των με¬ 
λών του Διοικητικού Συμβουλίου και του Διευθύνοντος 
Συμβούλου της νέας εταιρείας, καθώς και των σαράντα 
ένα (41) μισθωτών. Το σύνολο των εν λόγω μισθωτών 
αναλύεται σε: α) προσωπικό του αποσχισθέντος Κλάδου 
Αγοράς του ΛΑΓΗΕ (8 μόνιμα στελέχη της ΑΑΓΗΕ Α.Ε. και 
12 συμβάσεις έργου) και β) σε νέες προσλήψεις για την 
κάλυψη των αναγκών της εταιρίας, βάσει του συνημμέ¬ 
νου Επιχειρησιακού Σχεδίου. 

Η μεταβολή στα μεγέθη της μεταβατικής περιόδου 
2018, συγκριτικά με τα αρχικά μεγέθη του εγκεκριμένου 
από το υπουργείο προϋπολογισμού, οφείλεται κυρίως 
σε: 

1) αύξηση της δαπάνης μισθοδοσίας λόγω πρόσθε¬ 
του κόστους που αφορά σε νέες προσλήψεις σύμφωνα 
με το Επιχειρησιακό Σχέδιο, λόγω του όγκου εργασιών 
για τη λειτουργία του ΗΕΠ, την ανάπτυξη και οργάνωση 
προς λειτουργία των Αγορών Ηλεκτρικής Ενέργειας κατά 
το Μοντέλο Στόχο και την επίτευξη της σύζευξης με τις 
γειτονικές αγορές, 

2) στην επέκταση των παροχών του προσωπικού της 
νέας εταιρείας, 

3) την εφαρμογή μισθολογικού καθεστώτος ιδιωτικού 
τομέα και 

4) στην αύξηση του αριθμού των μελών του Διοικητι¬ 
κού Συμβουλίου της ΕΧΕ Α.Ε. λόγω της πολυμετοχικής 
της σύνθεσης. 

Ακολούθως παρουσιάζεται η επίπτωση του κόστους 
αυτού, αφενός στο μοναδιαίο κόστος για τον Εκπρόσω¬ 
πο Φορτίου (Αγοραστή - Προμηθευτή/Έμπορο), λόγω 
της συμμετοχής του στον ΗΕΠ, αφετέρου στο συνολικό 
ετήσιο λειτουργικό κόστος της εταιρείας. 

Β. Σύνολο Υπηρεσιών που παρέχονται από το Χρημα¬ 
τιστήριο Αξιών Αθηνών Α.Ε., συνολικού ποσού 258.7396: 
πρόκειται για το κόοτος των υπηρεσιών από τις συμ¬ 
βάσεις που πρόκειται να υπογραφούν μεταξύ της νέας 
εταιρείας και της μετόχου αυτής, ανώνυμης εταιρείας 
συμμετοχών με την επωνυμία «Ελληνικά Χρηματιστήρια- 
Χρηματιστήριο Αθηνών Ανώνυμη Εταιρεία Συμμετο¬ 
χών», και με τον διακριτικό τίτλο «Χ.Α. Α.Ε.», αναφορικά 
με: 

1. Παροχή υπηρεσιών διαχείρισης ανθρώπινου δυ¬ 
ναμικού. 

2. Παροχή χρηματοοικονομικών υπηρεσιών και λο¬ 
γιστικής. 

3. Παροχή υπηρεσιών πληροφοριακών και τηλεπικοι¬ 
νωνιακών συστημάτων γραφείου. 

4. Παροχή υπηρεσιών ανάπτυξης και φιλοξενίας 
(ΙτοΒΐίηςι) πληροφοριακών και τηλεπικοινωνιακών συ¬ 
στημάτων (ΙΤ5) για τη λειτουργία των αγορών ηλεκτρι¬ 
σμού, φυσικού αερίου και περιβάλλοντος. 

Γ. Κόστη βάσει του αρ. 80 του Κανονισμού 6Α6Μ (πα¬ 
νευρωπαϊκά, περιφερειακά και εθνικά) 344.1676: πρόκει¬ 


ται για την κάλυψη δαπανών των ευρωπαϊκών, περιφε¬ 
ρειακών και εθνικών οργάνων, βάσει των προβλέψεων 
των σχετικών άρθρων του Κανονισμού. 

Δ. Αποσβέσεις, συνολικού ποσού 302.8016:0 υπολο¬ 
γισμός των αποσβέσεων βασίστηκε σε εκτίμηση επί των 
ενσώματων και ασώματων παγίων της νέας εταιρείας ΕΧΕ 
Α.Ε., με τη βασική παραδοχή της πενταετίας ως εύλογη 
διάρκεια απόσβεσης των παγίων. Οι αποσβέσεις υπο¬ 
λογίστηκαν για ένα εξάμηνο, δεδομένου ότι η σύσταση 
της ΕΧΕ Α.Ε. λαμβάνει χώρα το δεύτερο δεκαπενθήμερο 
του Ιουνίου 2018. 

Ε. Λοιπές Λειτουργικές Δαπάνες, συνολικού ποσού 
564.4626: πρόκειται για το σύνολο των δαπανών, που 
δεν συμπεριλαμβάνονται σε κάποια από τις ανωτέρω 
κατηγορίες και είναι αναγκαίες για την ομαλή λειτουρ¬ 
γία της νέας εταιρείας και για την υποστήριξη όλων των 
αναγκαίων λειτουργιών στο στάδιο της ανάπτυξης και 
οργάνωσης των Αγορών Ηλεκτρικής Ενέργειας κατά το 
Μοντέλο Στόχο και την επίτευξη της σύζευξης με τις γει¬ 
τονικές αγορές. 

Επειδή, στην υπό σχετ. 13 εισήγηση η ΛΑΓΗΕ Α.Ε. πα¬ 
ραθέτει στοιχεία, προϋπολογιστικά και απολογιστικά, για 
την ανάλυση του μοναδιαίου κόστους των Προμηθευτών 
και Εμπόρων για τη συμμετοχή τους στον ΗΕΠ. Ήτοι για 
το 2017 το πραγματικό μοναδιαίο κόστος αγοράς ηλε¬ 
κτρικής ενέργειας από τη συμμετοχή των Προμηθευτών 
και Εμπόρων στον ΗΕΠ ήταν 0,086/ΜννΡι και εκτιμάται 
0,106/Μ\Λ/Γι για την κατά τα ανωτέρω μεταβατική πε¬ 
ρίοδο. 

Επειδή, στο υπό σχετ. 11 Επιχειρησιακό Σχέδιο (σελ. 
32-33) έχει γίνει σύγκριση (βθηοήιτίθΐΐάης}) τελών ευ¬ 
ρωπαϊκών χρηματιστηρίων και εκκαθαριστικών οίκων 
με τα τέλη της ΕΧΕ Α.Ε. για τη λειτουργία των αγορών 
ηλεκτρικής ενέργειας επόμενης ημέρας και ενδοημε- 
ρήσιας, στην οποία τεκμηριώνεται η ανταγωνιστικότητα 
-βιωσιμότητα της ανωτέρω εταιρείας. Κατά την ανωτέρω 
εισήγηση, η σύγκριση τελών ευρωπαϊκών χρηματιστηρί¬ 
ων με το απολογιστικό «τέλος» (0,08 6/Μ\Λ/Γι) δεν μπορεί 
να είναι άμεση και ακριβής, καθόσον στην περίπτωση 
των ευρωπαϊκών χρηματιστηρίων, οι αγοραστές και οι 
πωλητές πληρώνουν ανά συναλλαγή τέλη: α) εγγραφής 
(6), β) ετήσια (6) και γ) ανά συναλλαγή και όγκο συναλ¬ 
λαγής (6/Μ\Λ/ή/ΐΓ3η53εΐίοη), ενώ στην περίπτωση της 
ΛΑΓΗΕ Α.Ε. και συνακόλουθα της ΕΧΕ Α.Ε., επιβαρύνο¬ 
νται, κατά την μεταβατική κατά τα ανωτέρω περίοδο, 
μόνον οι Εκπρόσωποι Φορτίου (Αγοραστές) μηνιαία και 
ανάλογα του όγκου των αντίστοιχων συναλλαγών τους. 
Η σύγκριση των σχετικών χρεώσεων δεν μπορεί να είναι 
ακριβής και για το λόγο ότι, κατά τα γενικώς ισχύοντα 
στις λοιπές ευρωπαϊκές χώρες, δεν υφίστανται πλέον 
Λειτουργοί Αγοράς (ΜβιΨθϊ ΟρθΓ3ΐθΓ5) οι οποίοι να λει¬ 
τουργούν αντίστοιχο μοντέλο αγοράς με το υφιστάμενο 
στη χώρα μας σύστημα λειτουργίας του ΗΕΠ. Παρ' όλα 
αυτά, επειδή είναι δυνατή μια σύγκριση της τάξης μεγέ¬ 
θους των σχετικών ποσών και με σκοπό την ενίσχυση 
της ανταγωνιστικότητας της ΕΧΕ Α.Ε., δέον όπως μει¬ 
ωθούν κατά το δυνατό οι σχετικές χρεώσεις προς τους 
Συμμετέχοντες. 

Επειδή, με βάση τη σύγκριση των εγκεκριμένων λει¬ 
τουργικών δαπανών της ΛΑΓΗΕΑ.Ε. για το 2018 (σχετ. 10) 
με τις λειτουργικές δαπάνες της ΕΧΕ Α.Ε., διαπιστώνεται 
μείωση της χρέωσης των Εκπροσώπων Φορτίου από 
0,19 €/Μ\Α/Γι σε 0,10 €/Μ\Α/Γι. Η ανωτέρω χρέωση εκτι- 
μάται, σύμφωνα μετο Επιχειρηματικό Σχέδιο, να μειωθεί 
κατά το ήμισυ με τη λειτουργία των Αγορών Ηλεκτρικής 
Ενέργειας, εφόσον οι χρεώσεις θα κατανέμονται μεταξύ 
πωλητών (Παραγωγοί/Εμποροι) και αγοραστών (Προ- 
μηθευτές/Έμποροι). 

III. Αναφορικά με την απόδοση επί των απασχολού¬ 
μενων κεφαλαίων 

Επειδή, βάσει της υπό σχετ. 13 σχετικής εισήγησης, η 
ΛΑΓΗΕ ΑΕ αιτήθηκε την έγκριση ποσοστού 2% επί των 
απασχολούμενων κεφαλαίων, ήτοι ποσό 40.000 ευρώ, 
ως εύλογη απόδοση και πλήρως ανταποκρινόμενη στις 
παρεχόμενες υπηρεσίες, οι οποίες αναλυτικά περιγράφο- 
νται στο στην ανωτέρω εισήγηση και στο Επιχειρησιακό 
Σχέδιο της νέας εταιρείας. 

Επειδή, κατά τα ανωτέρω το συνολικό αιτούμενο 
ποσό του προϋπολογισμού των δαπανών της «Ελληνικό 
Χρηματιστήριο Ενέργειας Α.Ε.», για το χρονικό διάστη¬ 
μα από τη σύστασή της και μέχρι την 31 η Δεκεμβρίου 
2018 ανέρχεται σε 2.525.946€, συμπεριλαμβανομένου 
του ποσού των αποσβέσεων και της απόδοσης επί των 
απασχολούμενων κεφαλαίων. 

Επειδή, η ΛΑΓΗΕ Α.Ε., στην υπό σχετ. 13 εισήγησή της, 
έχει υποβάλει αναλυτικά στοιχεία για την τεκμηρίωση 
των οικονομικών μεγεθών του προϋπολογισμού δαπα¬ 
νών της «Ελληνικό Χρηματιστήριο Ενέργειας Α.Ε.», όπως 
αυτά αποτυπώνονται στις ανωτέρω II και III ενότητες, 
προκειμένου να αξιολογηθούν ως εύλογα και ανταποκρι- 
νόμενα στο κόστος των παρεχόμενων υπηρεσιών, κατά 
τα ειδικότερα προβλεπόμενα στις διατάξεις των άρθρων 
117Β παρ. 11 και 117 Ε παρ. 4 του ν.4001 /2011, ως ισχύει. 

Επειδή, ο τρόπος ανάκτησης των ανωτέρω δαπανών 
από την «Ελληνικό Χρηματιστήριο Ενέργειας Α.Ε.», προ- 
βλέπεται στον Κώδικα Συναλλαγών Ηλεκτρικής Ενέργει¬ 
ας, ο οποίος εκδίδεται κατά τις διατάξεις των 117Ε παρ. 3 
και 120 του ν. 4001/2011, ως ισχύει. 

Επειδή, η ΡΑΕ προέβη στην αξιολόγηση της σχετικής 
εισήγησης για την έγκριση του προϋπολογισμού της ΕΧΕ 
Α.Ε. από τη σύστασή της και μέχρι τη λήξη του έτους 
2018, κατά τα ανωτέρω, ήτοι συνοπτικά επί των επιμέ- 
ρους τιμών των παραμέτρων και των σχετικών παραδο¬ 
χών για την κατάρτιση του ανωτέρω προϋπολογισμού. 

Επειδή, τα υποβληθέντα στοιχεία κόστους που έχουν 
συμπεριληφθεί στον ανωτέρω προϋπολογισμό, βασίζο¬ 
νται κατά κύριο λόγο σε απολογιστικά στοιχεία λειτουρ¬ 
γίας του Κλάδου της Αγοράς όπως αυτός συνιστούσε 
δραστηριότητα της ΛΑΓΗΕ Α.Ε. και υπό το πρίσμα αυτό 
δεν επιφέρουν σημαντική διαφοροποίηση στις χρεώσεις 
των Συμμετεχόντων για τη λειτουργία του ΗΕΠ, περι¬ 
λαμβάνουν δε και δαπάνες που αφορούν στην αναδι¬ 
οργάνωση της ελληνικής αγοράς ηλεκτρικής ενέργειας 
σύμφωνα με το Ευρωπαϊκό Μοντέλο Στόχο. 

Επειδή, με σκοπό την ομαλή μετάβαση της λειτουργίας 
του ΗΕΠ απάτην ΛΑΓΗΕ Α.Ε. στην ΕΧΕ Α.Ε., καθώς και την 
ανάπτυξη και λειτουργία των Αγορών Επόμενης Ημέρας 


και Ενδοημερήσιας, τις οποίες θα διαχειρίζεται βάσει των 
Ευρωπαϊκών Κανονισμών (σχετ. 5,6,7), είναι σημαντική 
εξαρχής η δυναμική ανάπτυξη της οργανωτικής δομής 
και λειτουργίας της ΕΧΕ Α.Ε., κατά τρόπο που να μπορεί 
να ανταποκριθεί στις αυξημένες δραστηριότητες της και 
σύμφωνα με τα πρότυπα και τις καλύτερες πρακτικές των 
Ευρωπαϊκών Χρηματιστηρίων Ενέργειας, καθώς και την 
ενίσχυση της ανταγωνιστικότητας της ΕΧΕ Α.Ε. Υπό το 
πρίσμα αυτό, η ένταξη στον προϋπολογισμό κονδυλί¬ 
ου € 1.015.777 που αφορά τη δαπάνη μισθοδοσίας και 
αμοιβών Διοικητικού Συμβουλίου, αξιολογείται υψηλή 
και για την περίπτωση που δεν καλυφθεί το σύνολο των 
προβλεπόμενων στο Επιχειρηματικό Σχέδιο προσλήψε¬ 
ων, αλλά αναγνωρίζεται ότι για τα λοιπά κονδύλια ενδέ¬ 
χεται να υπάρξει υπέρβαση των σχετικών εκτιμήσεων, 
η οποία δύναται να καλυφθεί από σχετική αναθεώρηση 
του προϋπολογισμού και μεταφορά κονδυλίων μεταξύ 
κατηγοριών δαπανών. 

Επειδή, η ΡΑΕ, προκρίνοντας τις ανωτέρω ανάγκες 
και αφού, αξιολόγησε τον προϋπολογισμό των δαπα¬ 
νών και της απόδοσης επί των απασχολούμενων κεφα¬ 
λαίων, για την πρώτη περίοδο λειτουργίας της ΕΧΕ ΑΕ, 
ήτοι μέχρι 31-12-2018 κατά το ως άνω άρθρο 117Ε του 
ν. 4001/2011, ως ισχύει, βάσει του υποβληθέντος Επι¬ 
χειρησιακού Σχεδίου και των διαθέσιμων στοιχείων και 
πρόσθετων διευκρινήσεων που έλαβε στο στάδιο της 
επεξεργασίας αυτού, θεωρεί ότι τα σχετικά οικονομι¬ 
κά στοιχεία, ως αναλύθηκαν ανωτέρω, είναι εύλογα και 
αντανακλούν το κόστος των παρεχόμενων υπηρεσιών. 

Επειδή, παρά ταύτα και προκειμένου να εξασφαλισθεί 
ότι ο εγκεκριμένος προϋπολογισμός θα οδηγήσει σε χρε¬ 
ώσεις Συμμετεχόντων που βασίζονται στην αρχή της 
κοστοστρέφειας και αντικατοπτρίζουν εύλογα κόστη 
για την ομαλή λειτουργία της ΕΧΕ Α.Ε., καθώς και η ανα¬ 
γκαιότητα να μην υπάρχουν σημαντικές επιβαρύνσεις 
στους Συμμετέχοντες στον ΗΕΠ, δεδομένου ότι, κατά την 
τρέχουσα μεταβατική περίοδο συνεχίζουν να λαμβάνουν 
αντίστοιχες υπηρεσίες με εκείνες του έτους 2017 από την 
ΛΑΓΗΕ Α.Ε., λόγω της μονοπωλιακής δραστηριότητας 
λειτουργίας του ΗΕΠ, κατά την κείμενη νομοθεσία, κρίνε- 
ται απολύτως αναγκαίο να ελεγχθεί απολογιστικά και με 
μεγαλύτερη ανάλυση το κόστος αμοιβών προσωπικού, 
λόγω της σημαντικής συμβολής αυτού στο συνολικό 
ποσό των λειτουργικών δαπανών της ΕΧΕ Α.Ε. 

Επειδή, περαιτέρω, κρίνεται αναγκαίο, η διαδικασία 
αυτή της υποβολής, αξιολόγησης και έγκρισης του προ¬ 
ϋπολογισμού της ΕΧΕ Α.Ε. να αποτυπωθεί με σαφείς κα¬ 
νόνες και κριτήρια σε κείμενο μεθοδολογίας το οποίο θα 
πρέπει να εισηγηθεί εγκαίρως η ΕΧΕ Α.Ε., προκειμένου 
για την έγκριση του προϋπολογισμού της για το έτος 
2019, σύμφωνα με τις διατάξεις του άρθρου 117Βπαρ. 11 
του ν. 4001/2011, ως ισχύει. 

Επειδή, σε κάθε περίπτωση, η ΡΑΕ πρόκειται να προβεί 
σε περαιτέρω αξιολόγηση του συνόλου των ανωτέρω 
μεγεθών κατά τη διάρκεια της λειτουργίας της ΕΧΕ Α.Ε. 
μέχρι το τέλος του 2018 και σε κάθε αναγκαία τακτο¬ 
ποίηση των εν λόγω μεγεθών, μέσω εκκαθαρίσεων που 
δύναται να διενεργήσει στο στάδιο επεξεργασίας και 
έγκρισης του προϋπολογισμού επόμενου έτους, βάσει 

των απολογιστικών μεγεθών των εν λόγω κατηγοριών 
δαπανών και απασχολούμενων κεφαλαίων, αποφασίζει: 

Στο πλαίσιο των αρμοδιοτήτων της, κατά το άρθρα 
117Ε παρ. 4 και 117Β παρ. 11 του ν. 4001/2011, όπως 
ισχύουν δυνάμει των ν. 4512/2018 (ΦΕΚ Α' 5) και ν. 4546/ 
2018 (ΦΕΚ ΑΊ01): 

1 .Την έγκριση του προϋπολογισμού λειτουργικών δα¬ 
πανών που αφορούν κυρίως τη λειτουργία, εκκαθάριση 
και διακανονισμό του Ημερήσιου Ενεργειακού Προγραμ¬ 
ματισμού (ΗΕΠ), καθώς και το σχεδίασμά, ανάπτυξη και 
θέση σε λειτουργία των αγορών του ν. 4425/2016, ως 
ισχύει, πλέον αποσβέσεων και ενός ευλόγου κέρδους 2% 
επί των απασχολούμενων κεφαλαίων, της εταιρείας «Ελ¬ 
ληνικό Χρηματιστήριο Ενέργειας Α.Ε.» συνολικού ποσού 
2.525.946€, κατά τα αναλυτικά εκτεθέντα στο σκεπτικό 
της παρούσας και στον ανωτέρω Πίνακα «ΠΡΟΫΠΟΛΟ¬ 
ΓΙΣΜΟΣ ΕΧΕ Α.Ε.» και σύμφωνα με το άρθρο 117Ε παρ. 4 
του ν. 4001/2011, ως ισχύει. 

2. Την υποβολή εισήγησης εκ μέρους της εταιρείας 
«Ελληνικό Χρηματιστήριο Ενέργειας Α.Ε.» αναφορικά 
με την εισαγωγή κριτηρίων και κανόνων για το είδος 
των συμπεριλαμβανομένων, στον προϋπολογισμό της, 


επιμέρους στοιχείων και μεγεθών, καθώς και της τεκμη¬ 
ρίωσης αυτών και της εισαγωγής κινήτρων απόδοσης 
της εταιρείας κατά την εκτέλεση των δραστηριοτήτων 
της, σε κείμενο μεθοδολογίας, το αργότερο μέχρι και την 
15-11 -2018, προκειμένου για την έγκριση του προϋπο¬ 
λογισμού της «Ελληνικό Χρηματιστήριο Ενέργειας ΑΕ.» 
για το έτος 2019, σύμφωνα με το άρθρο 117Β παρ. 11 
του ν. 4001/2011, ως ισχύει. 

3. Την κοινοποίηση της παρούσας απόφασης στην 
εταιρεία «Ελληνικό Χρηματιστήριο Ενέργειας Α.Ε.» για 
τις σχετικές της ενέργειες. 

4. Την ανάρτηση της παρούσας απόφασης στην επίση¬ 
μη ιστοσελίδα της ΡΑΕ και τη δημοσίευση της στο Φύλλο 
Εφημερίδας της Κυβερνήσεως (ΦΕΚ). 

Κατά της ανωτέρω απόφασης χωρεί αίτηση αναθεώρη¬ 
σης, σύμφωνα με τις διατάξειςτης παρ. 2 του άρθρου 32 
του ν. 4001/2011, ως ισχύει. 

Αθήνα, 30 Αυγούστου 2018 
Ο Πρόεδρος 
ΝΙΚΟΛΑΟΣ ΜΠΟΥΛΑΞΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9ΐ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ61'.6ΐ@6ΐ.91' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9Γ 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























